CAN NEWYDD 
' DIDYMUS GLANGWILLY, O GAERFYRDDYN 
I ABERTEIFI, AR BEN Y MAIL, 


[AIL-ARGRAFFIAD.] 


Ar ryw forau o ddeutu C'lanmai, 
Myned 'r o'wn tua thy fy nhad ; 

Llwyr fwriadwn pan gychwynwn, 
Fyned yno ar fy nhra'd. 


Wedi cychwyn o Gaerfyrddin, 
Am rhyw dipyn yn y blaen, 

Wele, yn fy ngoddiweddyd, 
Mewn byr ennyd, gerbyd glân. 


Mi adnabum yn dra buan, 
Mai cerbydan ydoedd ef, 
Tan awdurdod ei. Mawrhydi, 
Ar ei daith o dref ìi dref. 


Bhoddes arwydd i'r gyriedydd, 
Mai ymdeithydd oeddwn i, 

Yn 'wyllygio cael fy ngario, 
Tua'm hen artrefle cu. 


Er mor llwythog oedd y cerbyd, 
Aros wnaethant yn y fan ; 

Fel y gallswn gael cyfleusdra 
I ddringo iddo yn iach i'r lan. 


Monnis Davras oedd y driver, 
'Fe ddywedai wrthyf fi, 

“ Oome, you beggar, step up here, 
Sit upon the box by me.” 

Wedi cymm'ryd fy eisteddle, 
Cychwyn wnaethom ar ein hynt, 

Heibio'r Ffrances Well a'r Henallt, 
Heibio Abernant-y-tinc. 


Gwel'd Cwmgwily, 'r enwog balas, 

Lle o urddas yw erioed, “Ôb 
Lle mae 'Sgwier Phillips fwyngu, 

Gwr o deulu mawr eu clod. 


Heibio'r Bronwydd Arms fel mellten, 
Y cychwynem gyda thwrf ; 

Gweled ambell bedairolfen 
Ar eu taith yn d'od i'n cwrdd. 


Gwel'd Cwmdwyfran, trigle diddan 
'Sgweier Morgan, wiwlan wr ; 

Enwog odiaeth fel amaethwr, | 
Cywrain heliwr tir a dw'r. ; 


Heibio'r Capel, ger Owmdwyfran, 
Buan y cyehwynem ni; 

Heibio'r Forge, y'mlaen i'r cewmydd, 
Lle mae coedydd ar bob tu. 


Wedi cychwyn am fynydyn, 
Y'mlaen i'r dyffryn diffaith hyn ; 
Yr olygfa welais yno, 
Barodd imi deimlo'n syn. 


y 


Gwel'd y creigiau fel cymmylau, 
Fry yn hongian uwch fy mhen, 

Nes llwyr dywyllu goleu dysglaer 
Yr haulwen wiwber yn y nen. 





Gwel'd yr afon odditanom, 

Hono'n rhuo fel rhyw gawr ; 
Ofni 'r oeddwn bob mynydyn, 
I syrthio dros y dibyn 'lawr. 












Ond fe redai 'r pedwar 'nifel 
Gyda phleser yn y gwaith, 

Fel pe buasent oll yn unfryd, 
Âm gyrhaeddyd pen eu taith. 


_ 


Cwmgwily Arms yn fuan baswyd, 
Chwyrn garlamwyd yn y bla'n, 

Heibio Rock & Founiawm hefyd, ; | 
Y cyflymai'r cerbyd glân. 


Wrth fyn'd heibio Lodge Blaenige, 
Wele'r udgorn yn rho'i blo'dd ; 

Clywn y cwmmydd oll yn adsain, 
Wele finnau wrth fy modd. 


Wele 'n deffro bob cysgadur 
Gysgent; yn eu gwelyau pluf, 

Gan drwst cadarn yr olwynion, 
A chan swn yr udgorn cryf. 


Wedi cyraedd Oonwil Elfet, 
Pawb edrychent arnom ni; 
Rhai yn tremio trwy'r ffenesîri, 
Safai 'r lleill yn nrws y ty. 


Wedi newid y ceffylau, 
Ail-gychwynem ar ein hynt, 

Fel pe gwelech blufyn ysgafn, 
Yn cyflym hedfan yn y gwynt. 


Heibio Pantyrhaidd fel mellten, 
Y cychwynem yn ddifraw, 
Gwel'd y cloddiau fel rhibanau, 
O bob lliwiau ar bob llaw. 


Trwy Gwmduad, 'mlaen i'r mynydd, 
Sydd goruwch y bronydd fry, 

Teithio 'n ddyfal, teithio 'n rymus, 
Teithio'n hwylus oeddem ni. 

Wedi cyraedd pen y mynydd, 
Gwelwn beth o gyrrau 'r wlad ; 

Gwel'd y glenydd, gwel'd y gelltydd, 
Draw o amgylch tŷ fy nhad. 


_ Gwel'd y fro lle ce's fy magu, 
Yn anwylgu gan fy mam, 

Godai awydd trwy fy ysbryd, 
Am gyrhaeddyd at y fan. 


Gweled dim ar hyd y mynydd, 
Ond eithin mân, a grug yn llawn, 
Ac ambell hogyn bach a'i gorgwn, 
Yn gwylio 'i braidd yn mhlith y mawn. 


Buan colli wnes fy ngolwg, 
Ar y fro hyfrydawl draw, 
Nesu oeddem erbyn hyny, 
I lawr at Durnpike Bwlchyclaw'. 





| Heibio i blâs Blaengwthan wiwfod, 
| Lle mae Havard mawr ei glod, 
| Olywais ganwaith am ei enw, 

Y meddyg goreu fu erioed. 


Myned heibio i Lwyndafydd, 
Saron ddedwydd oe'm yn awr, 

Heibio eglwys plwyf Llangeler, 
Rhuthrem dros y rhiwiau i lawr. 






Tua Rhydfach ro'em 'n awr yn nesu, 
Swniai'r udgorn gyda blas, 
Gwelwn bedwar ceffyl gwysgi, 
Yn cychwyn o'u harosfa ma's. 







bafent oll mewn agwedd wrol, 
Âr yr heol yn ddifraw, 

Parod oeddynt mewn mynydyn, 

Erbyn cychwyn maes o law. 

Oddi yno myned wnaethom, 
Trwy ryw fro hyfrydawl iawn, 

Lle mae dolydd, lle mae coedydd, 
A pherllanau oll yn-llawn. 


Heibio Penbont Henllan enwog, 
Sydd ar Deifi donog, ddu, 

Heibio'r enwog blas Llysnewydd, 
Lle mae coedydd ar bob tu. 


' Myned oeddem yn galonog 
Heibio'r enwog blas Dolhaidd, 
Heibio 'r dolydd gwyrdd meillionog, 
Lle'r ymbortha bywiog braidd. 


Grym mynediad yr olwynion 
Siglai seiliau'r ddaear hon, 
A tharanllyd sain yr udgorn, 
Dynau sylw 'r fro o'r bron, 


Llwyr ddistawai 'r llu asgellog, 
Diwnient draw yn mnrigau'r co'd, 
Safent allan ar y cangau, 
I gael gweled beth sy 'n bod. 


Safai 'r ychain ar y dolydd, 
Syllu arnom wnâent yn syn, 

A thrigolion Pentrecagal, 
Fethent ddeall beth oedd hyn. 


I mewn i Gastellnewydd Emlyn, 
Yn tra sydyn daethom ni, 
Safai'r cerbyd am fynydyn, 
Yn ymyl drws y llythyrdy. 


Wedi cael y ma4J yn barod, 
Cychwyn wnaethom yn ddible, 

Gyda chryf floeddiadau'r udgorn, . 
Y 'madawsom ni â'r dre', 

Bras garlamai'r pedwar 'nifail, 
Ar hyd yr eang dawel fro, 

Trwy y dolydd deuai'r afon, 
Yn agos atom yn ei thro. 


Pan yn nesu lawr i Genarth, 
Seiniau 'r udgorn yn ddigoll, 

Nes oedd coedwig Gellydywyll, 
Yn adseinio trwyddi oll. 


Wedi myned mewn i'r pentref, 
Gwelwn bedwar ceffyl glas, 

Wedi eu trwsiadu 'n barod, 
I'n cyfarfod doent i ma's. 


Yr olwg arnynt yn y cerbyd, 
Imi oedd yn hyfryd iawn, 
Eu lliwiau gleision, a'u gwisgoedd duon, 


A'u byclau gloywon, drudion iawn. 


Wedi derbyn y gorchymyn, 
Startio 'n sydyn wnaent yn wir, 

Mewn un eiliad, ar un lamiad, 
Dros derfyn cydiad y ddwy sir. 


Afon Teifi sy'n gwahanu 

Rhwng swydd Benfro fawr ei stôr, 
Ceredigion 'r ochr arall, 

Gyrrau 'n ddiball hyd y môr. 


Oddiar y bont mi ganfum olwg 
Barodd syndod im' a braw, 

Gwelwn ffrydiau yno 'n debyg 
I'r Falls of Niagara draw. 


Treiglei 'r afon lawr i'r eigion, 
Dros y creigiau yn ddiball, 

Ei rhuadau oedd mor gryfion 
Fel nas clywem naill y llall. 

Dros hoff diroedd Ceredigion, 
'R oeddem yn cyflymu 'n awr, 
Heibio Penygraig yn union, 
Heibio i Alltybwla fawr. 


Dros bont Aberhyrwen enwog, 
Dan y bronydd coedydd sych, 
Heibio i ddolydd gwyrdd meillionog, 
Lle mae mwyn balasau gwych. 


Heibio 'r Ddol, a'r Stradmor enwog, 
Gynt fu o ardderchog ryw, 

Heibio 'r hyfryd blas Llwyndyrys, 
Lle mae Griffiths fwyn yn byw. 


Heibio i Abereifed enwog, 
Lle godidog yn ei ddydd, 
Heibio Llygad-llaca fwyngu, 
Lle mae Shoni 'n handlo'r gwydd. 


Mewn i Lechryd aem yn ebrwydd, 
Lle fu o enwogrwydd mawr, 

Lle y gwariwyd myrdd o bunnau, 
Yn y gweithiau cyn yn awr. 


Aros wnaethom am fynydan 
Yn y pentref diddan hyn, 
Galwai rhai am beint o gwrw, 

Galwai'r lleill am (ass of gin. 


Ond nid hir yr arosasom, | 
Myned wnaethom gyda blo'dd, | 
Dringo fynu heibio'r Capel, | 
Heibio efel Howy 'r gof. | 


Heibio i enwog Noyaddwilym, 
Lle bu'r enwog ddyn yn byw ; 
Mr. Griffiths oedd ei enw, | 
Hen bregethwr o'r iawn ryw. | 
| 

At ben y daith 'r oe'm 'nawr yn nesu, 
Tynu atti 'r oe'm yn dŷn; 

Gwel'd Llangoedmore wrth fyn'd heibio, 
'Rwyf yn cofio 'nawr am hyn. 


Pan yn myn'd dros Bontycleifion, 
Bloeddiai'r udgorn yn ddifreg ; 
Cyrhaeddasom Aberteifi, 
Cyn i'r awrlais daro deg. 


Ffarwel weithian, hen gerbydan, 
Teithiwr buan iawn wyb ti, 

Doest mewn 'chydig iawn o amser, 
O Gaerfyrddin fawr ei bri. 


Rhyfedd yw fod neb mor ffoled, 
I dreio cerdded ar eu tra'd, 

Tra bo cerbyd gwych Victoria, 
Yn trafaelu trwy y wlad. 


[Yr Argraffiad Cyntaf, tua 1839. Cyhoeddedig gan 
W. Jones, Argraffydd, Castellnewydd Emlyn. 


Yr Ail-argraffiad, 1905. Cyhoeddedig dros Gymdeithas 
Llen Dyffryn Teifi gan J. D. Lewis, Gwasg Gomer, 
Llandyssul.] 


J. D. Lewis, Argraffydd, Gwasg Gomer, Llandyssul. . 





